wickkiey/tamil-wikipedia-chunked huggingface dataset:
# பட்ரி சதீஷ் குமார்

## தொழில்

*அகில இந்திய வானொலி* மற்றும் *தூர்தர்ஷனில்* 47 ஆண்டுகளுக்கும் மேலான கச்சேரி செய்த அனுபவமுள்ள **"ஏ-டாப்"** தரக் கலைஞரான பட்ரி, தனக்கென ஒரு தனித்துவமான இசை பாணியை உருவாக்கியுள்ளார். இது இளம் தலைமுறையினரை பெருமளவில் பாதித்துள்ளது. உயர் சுருதி மற்றும் தாழ் சுருதி தாளங்களுக்கு இடையேயான நுட்பமான சமநிலையே இவருடைய தனிச்சிறப்பாகும். இவை ஒன்றாக வாசிக்கப்படும்போது, கேட்போருக்கு ஒரு சிலிர்ப்பூட்டும் அனுபவத்தை உருவாக்குகிறது. பல ஆண்டுகளாக, பல்வேறு இசைக்கருவிகள் மற்றும் குரல்களுடன் தடையின்றி கலக்கும் தனக்கென ஒரு பாணியை அவர் உருவாக்கியுள்ளார். ஒரு சிறந்த கலைஞர், இசையமைப்பாளர், குருவாக உள்ள பட்ரி, *"யதி பிராண தாளங்கள்"*, *"க்ஷேத்ர தாளங்கள்"*, *"மிஸ்ர மிஸ்ரசாபு"* போன்ற பல்வேறு தாளங்களை மறுவரையறை செய்வதன் மூலம் தாள உலகிற்கு புதிய பரிமாணங்களைக் கொண்டு வந்துள்ளார். *"சங்க தாளம்"*, *"சேனாவதி தாளம்"* மற்றும் *"சங்கீர்ண சாபு"* ஆகியவற்றில் ஒரு சிறந்த கலைஞர், இசையமைப்பாளர் மற்றும் குருவான பத்ரி, "யதி பிராண தாளங்கள்", "க்ஷேத்ர தாளங்கள்" மற்றும் "மிஸ்ர மிஸ்ரசாபு" போன்ற பல்வேறு தாளங்களை மறுவரையறை செய்வதன் மூலம் தாள உலகின் புதிய பரிமாணங்களைக் கொண்டு வந்துள்ளார். "சங்க தாளம்", "சேனாவதி தாளம்" மற்றும் "சங்கீர்ண சாபு" ஆகியவற்றில் இவர் வழங்கிய தனி ஆவர்த்தனங்கள் பரவலான பாராட்டையும் புகழையும் பெற்றுள்ளன.  
இவர் **"கஜானா"** என்ற பெயரில் ஒரு புதிய கருத்துருவை உருவாக்கியுள்ளார் - ' **க**தி', ' **ஜ**தி' , ' **நா**டை' ஆகியவற்றை உள்ளடக்கிய கருத்துவாகும். இவர் இந்துஸ்தானி மற்றும் கருநாடக இசை பாணிகளின் கலவையின் மூலம் தாள வாத்தியத் துறையில் ஒரு புதிய கருத்துருவையும் அறிமுகப்படுத்தினார். உலகம் முழுவதும் பல இசை நிகழ்ச்சிகளிலும் இவர் வாசித்துள்ளார். இதில், முதல் பாதி விளம்பிதா முதல் *த்ருதா* வரை இசைக்கப்படும் பாரம்பரிய *லெஹ்ராவுடன்* இசைக்கப்படுகிறது, அதைத் தொடர்ந்து கருநாடக தாள வாத்தியம் சேர்க்கப்படுகிறது. இந்த முழு கருத்துருவும் இந்திய பாரம்பரிய தாள வாத்தியத்திற்கு ஒரு புதிய பரிமாணத்தை சேர்க்கிறது, இதை பட்ரி " ***பாரம்பரியத்திலிருந்து* புதிய சேர்ப்பு** **"** என்று குறிப்பிடுகிறார்.  
பட்ரி தனது புதுமையான யோசனைகளால் மிருதங்கத்தின் தோற்றத்தை மறுவரையறை செய்துள்ளார். மேலும் பாரம்பரிய விழுமியங்கள் அனைத்தையும் உள்ளடக்கிய அதே சமயம் சமகால நேர்த்தியான தோற்றத்துடன் கூடிய **"டிசைனர் மிருதங்கங்களின்"** உருவாக்கிய பெருமைக்குரியவராக உள்ளார். இந்த மிருதங்கங்கள் உலகளாவில் பாராட்டைப் பெற்றுள்ளன. இந்த வடிவமைப்பு மிருதங்கங்கள், பட்ரி தனது தற்போதைய கண்டுபிடிப்புகளை புதிய மற்றும் புரட்சிகரமான 2வது பகுதியாக **"டிரை-எம் டிசைனர் மிருதங்கம்"** உருவாக்கத் தூண்டின. இது இசைக்கலைஞர்களாலும், பொதுமக்களாலும் பெரிதும் பாராட்டப்பட்டுள்ளது. இவரது முதல் புத்தகமான ***"PATRI…001 SIR (South Indian Rhythms)"*** என்பது, புதுயுக கோர்வைகளைக் கொண்டுள்ளது. இது இளம் கலைத் தொழில் வல்லுநர்களின் நலனுக்காக 2020 ஆம் ஆண்டில் வெளியிடப்பட்டது.
# பட்ரி சதீஷ் குமார்

## விருதுகளும் சாதனைகளும்

- *மிருதங்க சாம்ராட்* பட்டம் - சம்பதா, சிலிக்கான் ஆந்திரா - 2 ஏப்ரல், 2023
- *மிருதங்க சூரி* பட்டம் - ஸ்ரீ கச்சபி கலாக்ஷேத்திரம், ஸ்ரீகாகுளம் - 31 சனவரி, 2023
- *மிருதங்க சார்வபௌமா* பட்டம் - ஸ்ரீ வாராஹி வேதசாஸ்திர சங்கீத சேவா டிரஸ்ட், ஹைதராபாத் - 7 ஜனவரி, 2023
- *சங்கீத நாடக அகாதமி விருது* - 2020
- *விஸ்வநாத சாகர* பட்டம் - சம்பூர்ணம் அறக்கட்டளை, சென்னை - 2019
- அரிசோனாவின் டெம்பே நகர மேயரால் ஏப்ரல் 5 ஆம் தேதி *"சதிஷ் குமார் பத்ரி நாள்"* என்று அறிவிக்கப்பட்டது - 2019
- சிருங்கேரி சாரதா பீடத்திலிருந்து *சாரதா புரஸ்கார்* - 2019
- இந்திய மனிதநேய சங்கத்துடன் இணைந்து யுனிவர்சல் சமூக கலாச்சார சங்கத்திடமிருந்து *உலகளாவிய அமைதி விருது* - சர்வதேசம் - 2018
- டெக்சாஸின் ஹூஸ்டன் நகர மேயரால் மார்ச் 26 *"சதிஷ் குமார் பட்ரி நாள்"* என்று அறிவிக்கப்பட்டது - 2018
- இசைத் துறையில் (தாள வாத்தியம்) இவர் செய்த பங்களிப்புகளுக்காக சென்னை ரோட்டரி கிளப்பின் *தொழில்சார் சிறப்பு விருது* - 2017
- *சுனதா சுதாநிதி* பட்டம் - 'காயக சர்வபௌமா' சங்கீத பரிஷத், விஜயவாடா – 2016
- சென்னை சாந்தி ஆர்ட்ஸ் பவுண்டேஷன் மற்றும் எண்டோமென்ட்ஸ் வழங்கிய *வாழ்நாள் சாதனையாளர் விருது* - 2014
- *மிருதங்க நாத மணி* பட்டம் – காஞ்சி பரமாச்சார்ய பீடம், காஞ்சிபுரம்
- 2008 முதல் திருநெல்வேலி சக்தி பீடத்தின் *ஆஸ்தான வித்வான்*
- *நவயுக நந்தி* பட்டம் – ஸ்ரீ சித்த பால பீடம், கல்லிடைக்குறிச்சி - 2008
- 2006 முதல் காஞ்சி காமகோடி பீடத்தின் *ஆஸ்தான வித்வான்*
# ஆல்பா நீக்கம்

**ஆல்பா நீக்கம்** (*Alpha elimination*) என்பது வேதியியலில் ஒரு குறிப்பிட்ட வகையான நீக்க வினைகளைக் குறிக்கிறது. கரிம உலோக வேதியியல் மற்றும் கரிம வேதியியல் ஆகியவற்றில் ஆல்பா நீக்கத்தின் வரையறை வேறுபடுகிறது.
# ஆல்பா நீக்கம்

## கரிம வேதியியல்

கரிம வேதியியலில், ஆல்பா-நீக்கம் என்பது பின்வரும் வகை வினைகளைக் குறிக்கிறது.  
:R<sub>2</sub>CHX → R<sub>2</sub>C: + HX  
இந்த வினை கார்பீன்கள் மற்றும் நைட்ரீன்களை உருவாக்கப் பயன்படுகிறது. குளோரோஃபார்மிலிருந்து டைகுளோரோகார்பீன் உருவாகும் வினை இதற்கு ஓர் எடுத்துக்காட்டாகும்.  
ஆல்பா நீக்க வினைகள், ஆல்கீன்களை உருவாக்கப் பொதுவாகப் பயன்படுத்தப்படும் பீட்டா நீக்க வினைகளிலிருந்து வேறுபடுகின்றன.
:R<sub>2</sub>CHCXR'<sub>2</sub> → R<sub>2</sub>C=CR'<sub>2</sub> + HX
ஆல்பா மற்றும் பீட்டா நீக்க வினைகள் இரண்டுமே பொதுவாக ஒரு வலிமையான காரத்தைக் கோருகின்றன.
# ஆல்பா நீக்கம்

## கரிமவுலோக வேதியியல்

கரிமவுலோக வேதியியலில், ஆல்பா நீக்கம் என்பது பின்வரும் வகை வினைகளைக் குறிக்கிறது (மற்ற துணை ஈந்தணைவிகள் தவிர்க்கப்பட்டுள்ளன):  
:X-M-CH<sub>2</sub>R → M=CHR + HX  
கரிமதாண்டலம் வேதியியலில் நன்கு ஆய்வு செய்யப்பட்ட வினைகள் காணப்படுகின்றன. இவை அல்கைலிடீன் வழிப்பொருட்களுக்கு வழிவகுக்கின்றன. குறிப்பாக, டெட்ரா அல்கைல்-மோனோகுளோரோ-தாண்டலம் அணைவுச் சேர்மம் α-ஐதரசன் நீக்கத்திற்கு உட்பட்டு, பின்னர் மீதமுள்ள குளோரைடு அல்கைலேற்றம் செய்யப்படுவதன் மூலம் Ta=C பிணைப்பைக் கொண்ட ஒரு வழிப்பொருள் உருவாகிறது.  
ஆல்பா நீக்கம் β-ஐதரைடு நீக்கத்துடன் வேறுபடுகிறது.இதன் மூலம் ஓர் உலோக மையத்துடன் பிணைக்கப்பட்ட ஓர் ஆல்கைல் குழு தொடர்புடைய உலோகம்-பிணைக்கப்பட்ட ஐதரைடு மற்றும் ஆல்க்கீனாக மாற்றப்படுகிறது.  
ஆல்பா மற்றும் பீட்டா ஆகிய இரண்டு நீக்கல் வினைகளும் அகோசுட்டிக்கு இடைநிலைகள் எனப்படும் ஈந்தணைவிகள் ஒன்றில் பொருத்தமான இடத்தில் அமைந்துள்ள ஒரு C−H பிணைப்புடன் ஏற்படுத்தும் மூலக்கூறுக்குள்ளான இடைவினைகள் வழியாகவே நிகழ்கின்றன.
# சிகோகாபாத் சட்டமன்றத் தொகுதி

**சிகோகாபாத் சட்டமன்றத் தொகுதி** *(Shikohabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சிகோகாபாத், பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சிகோகாபாத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | வீரேந்திர சுவரூப் | பாரதிய கிரந்தி தளம் |  |
| 1977 | கங்கா சகாய் யாதவ் | ஜனதா கட்சி |  |
| 1980 | செகதீசு சிங் | இந்திய தேசிய காங்கிரசு (இ) |  |
| 1985 | இராம் நரேசு | rowspan=3 | இந்திய தேசிய காங்கிரசு</br> |
| 1989 | இராகேசு குமார் |  |  |
| 1991 | ஜௌலால் யாதவ் |  |  |
| 1993 | முலாயம் சிங் யாதவ் S/o சுகர் சிங் | சமாஜ்வாதி கட்சி |  |
| 1996 | அசோக் யாதவ் | பாரதிய ஜனதா கட்சி</br> |  |
| 2002 | அரி ஓம் | சமாஜ்வாதி கட்சி |  |
| 2007 | அசோக் யாதவ் S/o மகேசுவர் சிங் | இந்திய தேசிய காங்கிரசு</br> |  |
| 2012 | ஓம் பிரகாசு வர்மா | சமாஜ்வாதி கட்சி |  |
| 2017 | முகேசு வர்மா | பாரதிய ஜனதா கட்சி</br> |  |
| 2022 | சமாஜ்வாதி கட்சி |  |  |
# 2025 வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம்

**2025 வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம்**, (சுருக்கமாக:**விபி-ஜி ராம் ஜி**) (*Viksit Bharat-Guarantee for Rozgar (Employment) and Ajeevika (Livelihood) Mission Gramin (Rural) Act, 2025*) (சுருக்கமாக (*VB–G RAM G*), மகாத்மா காந்தி தேசிய ஊரக வேலை உறுதியளிப்புச் சட்டத்தில் சீர்திருத்தங்கள் செய்து, வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்ட முன்மொழியை 16 டிசம்பர் 2025 அன்று மக்களவையிலும், 18 டிசம்பர் 2025 அன்று மாநிலங்களவையிலும் அறிமுகப்படுத்தப்பட்டது. 18 டிசம்பர் 2025 அன்று இரு அவைகளிலும் இச்சட்டம் பெரும்பான்மை உறுப்பினர்களால் ஏற்கப்பட்டது.  
21 டிசம்பர் 2025 அன்று இந்தியக் குடியரசுத் தலைவர் திரௌபதி முர்மு இச்சட்ட மொழிவுக்கு ஒப்புதல் வழங்கியுள்ளார்.இப்புதிய சட்டத்தின்படி, இத்திட்டத்திற்கான செலவில் 60% இந்திய அரசும், 40% மாநில அரசுகள் ஏற்க வேண்டும். புதிய சட்டத்தில் ஊரக வேலை வாய்ப்பு நாட்கள் 100 நாட்களிலிருந்து 125 நாட்களாக உயர்த்தப்பட்டுள்ளது.
# 2025 வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம்

## சட்டத்தின் நோக்கங்கள்

இந்தச் சட்டம், நான்கு முன்னுரிமைத் துறைகளின் மூலம் வேலைவாய்ப்பையும், நீடித்த கிராமப்புற உள்கட்டமைப்பையும் உருவாக்குவதை நோக்கமாகக் கொண்டுள்ளது. அவைகள்:
- நீர் தொடர்பான பணிகள் மூலம் நீர் பாதுகாப்பு
- அடிப்படை கிராமப்புற உள்கட்டமைப்பு
- வாழ்வாதாரம் தொடர்பான உள்கட்டமைப்பு
- தீவிர வானிலை நிகழ்வுகளின் தாக்கத்தைக் குறைப்பதற்கான சிறப்புப் பணிகள்  
இந்தத் திட்டத்தின் கீழ் உருவாக்கப்படும் அனைத்து சொத்துக்களும், "கிராமப்புற மேம்பாட்டிற்கு ஒரு ஒருங்கிணைந்த மற்றும் ஒத்திசைவான தேசிய அணுகுமுறையை உறுதி செய்வதை" நோக்கமாகக் கொண்ட விக்சித் பாரத் தேசிய கிராமப்புற உள்கட்டமைப்புத் தொகுப்பில் ஒருங்கிணைக்கப்படும். இத்திட்டம் வேலைவாய்ப்பை வழங்குவதோடு மட்டுமல்லாமல், சாலைகள், சேமிப்புக் கிடங்குகள், நீர் பாதுகாப்பு அமைப்புகள் மற்றும் பலவற்றை உள்ளடக்கிய கிராமப்புற உள்கட்டமைப்பை மேம்படுத்தவும் உதவும். ஊரக வேலைவாய்ப்பிற்காக ஊதியத்தை அவரவர் வங்கிக் கணக்கில் நேரடியாகச் சேர்க்கப்படும்.  
திட்டமிடல் மற்றும் செயலாக்கம்: அனைத்துப் பணிகளும் விக்சித் கிராம பஞ்சாயத்து திட்டங்களில் இருந்து தொடங்க வேண்டும். அவை அடிமட்டத்திலிருந்து மேல்நோக்கிய அணுகுமுறையில் செயல்படுத்தப்படும்.
# 2025 வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம்

## நிதிப் பங்களிப்புகள்

புதிய சட்டத்தின் கீழ் இத்திட்டத்திற்கு இந்திய அரசு 60%, மாநில அரசுகள் மற்றும் சட்டப் பேரரவைகளுடன் கூடிய ஒன்றியப்பகுதி அரசுகள் 40% நிதியை ஏற்க வேண்டும். வடகிழக்கு மாநில அரசுகள் மற்றும் இமயமலை மாநில அரசுகளான ஜம்மு காஷ்மீர், இமாசலப் பிரதேசம், உத்தர காண்டம் ஆகிய மாநிலங்களுக்கு இந்திய அரசு 90% மற்றும் மாநில அரசுகள் 10% நிதியை ஏற்க வேண்டும். சட்டப் பேரரவை இல்லாத அந்தமான் நிக்கோபார் போன்ற ஒன்றியப்பகுதிகளுக்கு இந்திய அரசே இத்திட்டத்திற்கு 100% நிதி ஏற்கும்.
# 2025 வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம்

## திட்ட வேறுபாடுகள்

மகாத்மா காந்தி தேசிய ஊரக வேலை உறுதியளிப்புச் சட்டத்திற்கும், புதிய வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதி திட்டச் சட்டத்திற்கு உள்ள வேறுபாடுகள்:
பழைய 100 நாள் வேலைவாய்ப்பு திட்டத்தை விட வளர்ந்த பாரதம் - ஊரக வாழ்வாதாரம் மற்றும் வேலைவாய்ப்பு உறுதி திட்டச் சட்டம்பெரிய மேம்பாடுகளைக் கொண்டுள்ளது. வேலைவாய்ப்பு, வெளிப்படைத்தன்மை, திட்டமிடல் மற்றும் பொறுப்புணர்வை மேம்படுத்தும் அதே வேளையில் கட்டமைப்ப்பில் உள்ள தவறுகளை சரிசெய்கிறது.
- 100 நாள் வேலைவாய்ப்புக்கு பதிலாக 125 நாட்கள் வேலைவாய்ப்பை உறுதி செய்கிறது.
- நீர்ப்பாசன அமைப்புகள் மற்றும் சாலைகள் போன்ற நீடித்த கிராமப்புற சொத்துக்களை உருவாக்குதல்
- வலுவான கிராமப்புற உள்கட்டமைப்பு மற்றும் வாழ்வாதார ஆதரவு
- 2047-ஆம் ஆண்டிற்குள் ஒரு வளர்ந்த இந்தியாவை உருவாக்கும் தேசிய வளர்ச்சி இலக்குகளுடன் சீரமைத்தல்.
# தேவநேயப் பாவாணர் விருது

**தேவநேயப் பாவாணர் விருது** (*Devaneya Pavanar Award*) என்பது தமிழ் அகராதியியல், சொற்பிறப்பியல் மற்றும் அகராதித் தொகுப்பு ஆகியவற்றில் சிறந்து விளங்கும் அறிஞர்களுக்காகத் தமிழ்நாடு அரசால் வழங்கப்படும் ஒரு மதிப்புமிக்க விருதாகும். 2020 ஆம் ஆண்டு முதல் ஆண்டுதோறும் 'தேவநேயப் பாவாணர் விருது' வழங்கப்படுகிறது.  
தமிழ் மொழியின் செழுமைக்கும் வளர்ச்சிக்கும் குறிப்பிடத்தக்க பங்களிப்புகளைச் செய்தவர்களை அங்கீகரிக்கும் வகையில் வழங்கப்படும் இவ்விருதுடன், வெற்றியாளர்களுக்கு 2 லட்சம் ரூபாய் ரொக்கப் பரிசும் ஒரு தங்கப் பதக்கமும் வழங்கப்படுகிறது. புகழ்பெற்ற அறிஞரான தேவநேயப் பாவாணரின் மரபைப் போற்றும் வகையில் தமிழ்நாடு அரசால் இவ்விருது நிறுவப்பட்டது.
# தேவநேயப் பாவாணர் விருது

## தகுதிகள்

தமிழ் வேர்ச்சொல் ஆய்வு, அகராதி உருவாக்குதல், தனித்தமிழைப் பின்பற்றுதல் உள்ளிட்ட ஆய்வும் தமிழ் ஈடுபாடும் கொண்டு பணியாற்றுகிற, அகராதியியல் துறையில் சிறந்து விளங்கும் உள்நாட்டு அறிஞர் ஒருவர்க்கு இவ்விருது வழங்கப்படுகிறது.
# தேவநேயப் பாவாணர் விருது

## விருது பெற்றோர்

| 2020 | கு. சிவமணி |  |
| --- | --- | --- |
| 2021 | கு. அரசேந்திரன் |  |
| 2022 | இரா. மதிவாணன் |  |
| 2023 | ப. அருளி |  |
| 2024 | பா. ரா. சுப்பிரமணியன் | } |
# பிராசுபிடியம் குளோரைடு

**பிராசுபிடியம் குளோரைடு** (*Prospidium chloride*) என்பது C<sub>18</sub>H<sub>36</sub>C<sub>l4</sub>N<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிராசுபிடின் என்ற பெயராலும் இச்சேர்மம் அறியப்படுகிறது. இது செல்பெருக்கத்தை தடுக்கும் பண்பு கொண்ட ஒரு மருந்தாகும். இப்பண்பு புற்றுநோய் சிகிச்சையில் பயன்படுத்தப்படும் வேதிச்சிகிச்சை மருந்துகளில் முக்கியப்பங்கு வகிக்கிறது. அழற்சி எதிர்ப்புப் பண்புகளைக் கொண்டுள்ளது. முடக்கு வாதத்திற்கு சிகிச்சையளிப்பதற்காகவும் ஆய்வு செய்யப்பட்டுள்ளது.
# ஈரைசோபுரோப்பனோலமீன்

| ImageFile = Diisopropanolamine.svg
| ImageSize =
| ImageAlt =  
| IUPACName = 1-(2-ஐதராக்சிபுரோப்பைலமினோ)புரோப்பேன்-2-ஆல்
| OtherNames = பிசு(2-ஐதராக்சிபுரோப்பைல்)அமீன்  
| Section1 =
| Section2 =
ஐசோபுரோப்பனோலமீன் அல்லது அம்மோனியாவை புரோப்பைலீன் ஆக்சைடுடன் சேர்த்து வினைபுரியச் செய்வதன் மூலம் ஈரைசோபுரோப்பனோலமீனைத் தயாரிக்கலாம்.
# ஆலிவர் மார்க்ஸ்

**ஆலிவர் மார்க்ஸ்** (*Oliver Marks*); **KCMG**; (10 செப்டம்பர் 1866 – 24 மே 1940) என்பவர் பிரித்தானிய குடியேற்ற நிர்வாகி; ஐக்கிய இராச்சியத்தின் முதல் வகுப்பு துடுப்பாட்டக்காரர் ஆவார்.  
மலாயாவில் ஏறக்குறைய 30 ஆண்டுகளுக்கும் மேலாக பலவேறு அரசு பதவிகளை வகித்தார்; நெகிரி செம்பிலான் பிரித்தானிய முதல்வர் (1894 – 1896); பேராக் மாநிலத்தின் பிரித்தானிய முதல்வர் (15 திசம்பர் 1911 – 9 ஆகத்து 1912); சிலாங்கூர் பிரித்தானிய முதல்வர் (1920 – 1922) பதவிகளை வகித்துள்ளார்.
# ஆலிவர் மார்க்ஸ்

## வாழ்க்கை

செப்டம்பர் 1866-இல் இங்கிலாந்தின் சர்ரேயில் *(Surrey)* பிறந்த அவர், தன் பள்ளிப் படிப்பை முடித்த பிறகு, பிரித்தானிய இலங்கைக்குச் சென்றார். 1887 முதல் 1891 வரை தேயிலைத் தோட்டக்காரராகப் பணிபுரிந்தார். அங்கிருந்து அவர் பிரித்தானிய மலாயாவுக்குச் சென்றார். அங்கு பேராக் மாநிலத்தில் மலாயா அரசாங்கத்திற்குச் சொந்தமான ஒரு தோட்டத்தில் கண்காணிப்பாளராகப் பணியாற்றினார்.
# ஆலிவர் மார்க்ஸ்

## வாழ்க்கை

### பதவிகள்

1894- ஆம் ஆண்டு மலாயா அரசு நிர்வாகப் பணியில் சேர்ந்தார். நெகிரி செம்பிலான் பிரித்தானிய முதல்வராக நியமிக்கப்படுவதற்கு முன்பு பல பதவிகளை வகித்தார். 1896 வரை உதவி நீதி அதிகாரியாக (மாஜிஸ்திரேட்) இருந்தார். அதன் பிறகு பேராக் மாநில அரசாங்கத்தின் உதவிச் செயலாளராகப் பொறுப்பேற்றார். 1898 வரை இந்தப் பதவியை வகித்தார்.  
1898 முதல் 1903 வரை. மலாயா கூட்டமைப்பு மாநிலங்களின் ஆளுநரின் உதவிச் செயலாளராகவும் சேவை செய்துள்ளார். பின்னர் மலாயாவின் ஐக்கிய இராச்சிய ஆணையர்களின் செயலாளராகவும்; நீரிணை குடியேற்றங்களின் ஆளுநரின் தனியார் செயலாளராகவும் பணியாற்றினார்.
# ஆலிவர் மார்க்ஸ்

## வாழ்க்கை

### பேராக் மாநிலத்தின் பிரித்தானிய முதல்வர்

1914 ஆம் ஆண்டு, அவர் பேராக் மாநிலத்தின் தற்காலிக பிரித்தானிய முதல்வராக பணியில் அமர்த்தப்பட்டார். அந்தக் காலக் கட்டத்தில்தான் அவர் தைப்பிங் செயிண்ட் ஜார்ஜ் உயர்நிலப்பள்ளிக்கும் *(St. George's Institution)* அடிக்கல் நாட்டினார். 1920-களில், அவர் சிலாங்கூர் மாநிலத்தின் பிரித்தானிய முதல்வராக பொறுப்பு வகித்தார். 1922-ஆம் ஆண்டு அவரின் காலனிய சேவைகளுக்காக செயிண்ட் மைக்கெல் செயிண்ட் ஜார்ஜ் விருது *(Order of St Michael and St George)* வழங்கப்பட்டது.  
பிற்கால வாழ்க்கையில் மார்க்ஸ், பிரித்தானிய மலாயா சங்கத்தின் செயலாளராகச் சேவை செய்துள்ளார். அவர் மே 1940-இல் இங்கிலாந்து, புரோம்ப்டன் நகரில் *(Brompton)* 77-ஆவது வயதில் காலமானார்.
# திருப்புலிவனம் ஏரி

**திருப்புலிவனம் ஏரி** *(Thirupulivanam Lake)* இது, தமிழ்நாட்டின் காஞ்சீபுரம் மாவட்டத்தில் உள்ள திருப்புலிவனம் கிராமத்தில் பல்லவர்களால் 120 எக்டேர் பரப்பளவில் உருவாக்கப்பட்ட ஒரு ஏரி ஆகும்.
# திருப்புலிவனம் ஏரி

## அமைவிடம்

காஞ்சிபுரம் மாவட்டத்தின் உத்திரமேரூரில் இருந்து காஞ்சிபுரம் செல்லும் சாலையில் சுமார் ஐந்து கிலோமீட்டர் தொலைவில் பல்லவ மன்னன் நந்திவர்மனால் கட்டப்பட்ட சுமார் 1000 ஆண்டுகள் பழமையான திருப்புலிவனம் வியாக்ரபுரீசுவரர் கோயில் அருகில் அமைந்துள்ள இது, பொதுவாக திருப்புலிவனம் ஏரி என்று அழைக்கப்படுகிறது. அட்சரேகை: 12° 39'48.1” N; 12° 39'45.5” N; 12° 39'29.6” N; 12° 39'20.6” N மற்றும் தீர்க்கரேகை: 079° 45’29.6” E; 079° 45’36.4” E; 079° 45’33.3” E; 079° 45’30.6” E புவியியல் ஆயத்தொலைவுகள் கொண்ட இது, ஒரு பாதுகாக்கப்பட்ட பகுதி அல்ல. மேலும் இந்த ஈரநிலம், பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது. மேலும் இந்த நீர்த்தடத்தை சுற்றியுள்ள கிராமங்கள் திருப்புலிவனம், முருகேரி, ஆண்டித்தாங்கல் மற்றும் ஆலப்புலம் ஆகியவை ஆகும்.
# திருப்புலிவனம் ஏரி

## பரப்பளவு

இந்த ஈரநிலத்தின் பரப்பளவு, புவியிடங்காட்டியின் ஆயத்தொலைவுகளின் அடிப்படையில், ஈரநிலத்தின் பரப்பளவு 116 எக்டேர் என மதிப்பிடபட்டதாக கறுப்படுகிறது.மேலும் இந்த ஈரநிலம், 'குளம்' என்ற துணைப்பிரிவில் உள்ள மனிதனால் உருவாக்கப்பட்ட (உள்நாட்டு) வகையைச் சேர்ந்தது என வரையறுக்கப்பட்டுள்ளது. உள்ளூர் மக்களுக்கு இந்த ஏரியின் தோற்றம் பற்றித் தெரியவில்லை, ஆனால் இலக்கியங்கள் இந்த ஈரநிலத்தை மனிதனால் உருவாக்கப்பட்ட குளம் என்று குறிப்பிடுகின்றன. இரண்டாம் நிலைத் தகவல்களின் அடிப்படையில், இந்த ஈரநிலத்தின் சராசரி ஆழம் 3.5 மீட்டராகவும், இது கடல் மட்டத்திலிருந்து 67 முதல் 71 மீட்டர் வரை உயரம் கொண்டது எனவும் கூறப்படுகிறது.
# திருப்புலிவனம் ஏரி

## நீர் நிலவரங்கள்

- இந்த ஈரநிலத்திற்கான முக்கிய நீர் ஆதாரம் மழைப்பொழிவு, நீர்ப்பிடிப்புப் பகுதியிலிருந்து வரும் சுற்றியுள்ள வழிந்தோடும் நீர் மற்றும் செய்யாறு ஆற்றிலிருந்து வரும் நேரடி நீர்வரத்து ஆகும்.
- இந்த ஏரியில் உள்ள நீர் பெரும்பாலும் இடைப்பட்ட தன்மையுடையதாகவும், ஏரியில் இருந்து வரும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக உள்ளதாகவும் மற்றும் இந்த நீர் அப்பகுயின் நிலத்தடி நீரை உயர்த்த உதவுகிறது என கூறப்படுகிறது.
- ஏரியின் நீர் அமிலக் காரத்தன்மை கொண்டதாகக் காணப்படுவதாகவும் அது 8.0 வரை பதிவு செய்யப்பட்டுள்ளது. மாதிரி எடுக்கப்பட்ட நேரத்தில், ஏரியில் உள்ள நீர் நன்னீராக இருந்ததாகவும், அதன் உப்புத்தன்மை 0.174 பிபிடி எனப் பதிவு செய்யப்பட்டது. *(0.174 ppt என்றால் ஒரு லிட்டர் (அல்லது கிலோகிராம்) தண்ணீரில் 0.174 கிராம் உப்பு மட்டுமே உள்ளது, இது மிகக் குறைந்த அளவு.)*
- இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் தாவரங்கள் மிகக் குறைவாகக் காணப்படுவதால், இது நடுத்தர ஊட்டச்சத்து" அல்லது "மிதமான வளமுடைய நிலைக்கு நெருக்கமாக இருப்பது கண்டறியப்பட்டது. இந்த ஏரியை சுற்றியுள்ள கிராமங்களில் இருந்து வரும் வீட்டுக் கழிவுநீரையும், அருகிலுள்ள கிடங்குகளிலிருந்து வரும் சிறிய அளவிலான தொழிற்சாலைக் கழிவுகளையும் பெறுகிறது என அறியப்பட்டுள்ளது.
# கூடத்தாயி

**கூடத்தாயி** (*Koodathayi*) என்பது கேரளத்தின் கோழிக்கோடு மாவட்டத்தில் உள்ள ஒரு சிற்றூர் ஆகும். இந்த கிராமம் கூடத்தாயி சயனைடு கொலைகளினால் பெயர் பெற்றது.
# கூடத்தாயி

## மக்கள்தொகை

இந்திய மக்கள் தொகை கணக்கெடுப்பின் படி, கூடத்தாயியின் மொத்த மக்கள் தொகை 13,563 ஆகும். இதில் 6,489 பேர் ஆண்களும், 7,074 பேர் பெண்களும் அடங்குவர்.
# கூடத்தாயி

## போக்குவரத்து

கூடத்தாயி சிற்றூரானது கொயிலாண்டி நகரம் மற்றும் தாமரைச்சேரி நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை 66 (பழைய தே.நெ-17) கொயிலாண்டி வழியாகச் செல்கிறது. இச்சாலையின் வடக்கு நீட்சி மங்களூர், கோவா, மும்பையுடன் இணைகிறது. இதன் தெற்கு நீட்சி கொச்சி, திருவனந்தபுரம் நகரங்களுடன் இணைகிறது. தேசிய நெடுஞ்சாலை 766 தாமரைச்சேரி வழியாகச் செல்கிறது. அதன் வடக்கு நீட்சி கல்பற்றா, மைசூர், பெங்களூர் நகரங்களுடன் இணைகிறது. தெற்கு நீட்சி கோழிக்கோடு நகரத்துடன் இணைகிறது. அருகிலுள்ள தொடருந்து நிலையம் கோழிக்கோட்டில் உள்ளது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும்.
# கூடத்தாயி

## கூடத்தாயி தொடர் கொலை வழக்கு

2002 முதல் 2016 வரை 14 வருட காலப்பகுதியில் ஜாலி ஜோசப் என்பவர் தன் கணவர், மாமியார் மற்றும் அவரது மூன்று குடும்ப உறுப்பினர்களின் உணவில் சயனைடு கலந்து கொலை செய்ததாக குற்றம் சாட்டப்பட்டார்
# செயிண்ட் மைக்கெல் செயிண்ட் ஜார்ஜ் விருது

**செயிண்ட் மைக்கெல் செயிண்ட் ஜார்ஜ் விருது** (*Order of St Michael and St George*) என்பது ஏப்ரல் 28, 1818 அன்று; வேல்ஸ் இளவரசர் ஜார்ஜ் *(George, Prince of Wales);* (ஐக்கிய இராச்சியத்தின் நான்காம் ஜார்ஜ்) *(George IV)* அவரின் தந்தை மூன்றாம் ஜார்ஜ் *(George III)* மன்னருக்கு இளவரசராகச் செயல்பட்டபோது, நிறுவப்பட்ட ஒரு பிரித்தானிய வீர விருதாகும். இரு இராணுவ வீரர்களான மைக்கெல் மற்றும் புனித ஜார்ஜ் என்பவர்களின் நினைவாக இந்த விருதிற்குப் பெயரிடப்பட்டது.  
நெப்போலியப் போர்களில் கையகப்படுத்தப்பட்ட நடுநிலக் கடல் பகுதிகளில் உயர்ப் பதவிகளை வகித்த கட்டளை அதிகாரிகள் அல்லது உயர்ப்பதவி அதிகாரிகளுக்கு செயிண்ட் மைக்கெல் செயிண்ட் ஜார்ஜ் விருது முதன்முதலில் வழங்கப்பட்டது.
# மு.சண்முகநாதன் (காவிய தமிழன்)

## மு. சண்முகநாதன் (காவிய தமிழன்)

மு. சண்முகநாதன் (பிறப்பு: ஆகஸ்ட் 17, 1998) என்பவர் தமிழ்நாட்டைச் சேர்ந்த ஒரு வான்வெளி பொறியியல் (Aeronautical Engineering) ஆராய்ச்சியாளர், சமூகச் செயல்பாட்டாளர் மற்றும் எழுத்தாளர் ஆவார். வான்வெளித் தொழில்நுட்பத்தில் இழுவை விசையைக் குறைக்கும் ஆய்வுகளுக்காகவும், சமூக நீதி சார்ந்த செயல்பாடுகளுக்காகவும் இவர் அறியப்படுகிறார். "காவிய தமிழன்" என்பது இவரது இலக்கிய மற்றும் சமூகப் பணிகளுக்கான புனைப்பெயராகும்.
# மு.சண்முகநாதன் (காவிய தமிழன்)

## மு. சண்முகநாதன் (காவிய தமிழன்)

### ஆரம்பகால வாழ்க்கை மற்றும் கல்வி

சண்முகநாதன் 1998 ஆம் ஆண்டு ஆகஸ்ட் 17 அன்று இராமநாதபுரம் மாவட்டத்தில் உள்ள திரு உத்திரகோசமங்கை கிராமத்தில் பிறந்தார். இவரது தந்தை முத்துமணி சண்முகவேல் மற்றும் தாய் கனகவள்ளி. இவரது தாத்தா தியாகி சண்முகவேல், இராமநாதபுரம் மாவட்டத்தின் நில மீட்புப் போராட்டங்களில் முன்னின்ற சமூகப் போராட்ட வீரர் ஆவார்.  
சண்முகநாதன் தனது பள்ளிப் படிப்பிற்குப் பிறகு, நாமக்கல் மகேந்திரா பொறியியல் மற்றும் தொழில்நுட்பக் கல்லூரியில் வானூர்தி பொறியியல் (B.E - Aeronautical Engineering) பயின்றார்.
# மு.சண்முகநாதன் (காவிய தமிழன்)

## மு. சண்முகநாதன் (காவிய தமிழன்)

### ஆரம்பகால வாழ்க்கை மற்றும் கல்வி

#### பொறியியல் ஆராய்ச்சி

கல்லூரி காலத்திலேயே விமானங்களின் செயல்திறனை மேம்படுத்தும் ஆய்வுகளில் ஈடுபட்டார். குறிப்பாக, 2019 ஆம் ஆண்டு மார்ச் மாதம், விமானங்களில் எரிபொருள் சிக்கனம் மற்றும் நிலைத்தன்மையை அதிகரிக்கும் நோக்கில் "Whitcomb Winglets" குறித்து விரிவான ஆய்வினை மேற்கொண்டார்.  
##### இவரது ஆய்வின் முக்கிய அம்சங்கள்:
<nowiki/>* வடிவமைப்பு: போயிங் 747-800 மற்றும் 767 போன்ற விமானங்களின் சிறகுகளை அடிப்படையாகக் கொண்டு CATIA V5 மென்பொருளில் புதிய மாதிரிகளை உருவாக்கினார்.  
<nowiki/>* ஆய்வு முடிவு: விட்காம்ப் விங்லெட்டுகளைப் பயன்படுத்துவதன் மூலம், விமானத்தின் 'தூக்கு விசை மற்றும் இழுவை விசை' விகிதத்தை (Cl/Cd Ratio) சுமார் 5.57% வரை அதிகரிக்க முடியும் என்பதை ANSYS Fluent ஆய்வகச் சோதனைகள் மூலம் மெய்ப்பித்தார் [1].  
<nowiki/>* பயன்: இந்தத் தொழில்நுட்பம் விமானத்தின் எரிபொருள் செலவைக் குறைப்பதோடு, வளிமண்டலக் கார்பன் வெளியேற்றத்தைக் குறைக்கவும் உதவுகிறது.  
###### தொழில்முறைப் பணி
தற்போது இவர் சென்னையில் உள்ள ஒரு தனியார் நிறுவனத்தில் ஆராய்ச்சி மற்றும் மேம்பாட்டுப் பொறியாளராக (Research and Development Engineer) பணியாற்றி வருகிறார். தொழில்நுட்பப் பணிகளுக்கு இடையிலும், சமூக மேம்பாடு மற்றும் விளிம்புநிலை மக்களின் உரிமைகளுக்காகத் தொடர்ந்து எழுதி வருகிறார்.  
###### சமூகச் செயல்பாடுகள்
இராமநாதபுரம் மாவட்டத்தின் சமூகப் போராட்ட வரலாற்றில் இவரது குடும்பத்திற்கு முக்கியப் பங்கு உண்டு. அந்த வழித்தோன்றலாக, இவர் 'களக்குடி' கிராம நில மீட்புப் போராட்டங்களில் முக்கியப் பங்காற்றினார். சமூக வலைதளங்கள் மற்றும் சிற்றிதழ்களில் சமூக நீதி, வரலாறு மற்றும் ஒடுக்கப்பட்டோர் உரிமைகள் குறித்து "காவிய தமிழன்" என்ற பெயரில் கட்டுரைகள் எழுதி வருகிறார்.  
###### மேற்கோள்கள் (Citations)
↑ M. Shanmuganathan, "DRAG REDUCING IN AIRCRAFT MODEL USING WHITCOMB WINGLETS", Scribd Document, March 2019.  
<nowiki/>* ↑ தனிப்பட்ட தரவுகள் மற்றும் குடும்பப் பின்னணி ஆவணங்கள் (ஆகஸ்ட் 17, 1998).  
<nowiki/>* ↑ சமூகச் செயல்பாடுகள் மற்றும் நில மீட்புப் போராட்டக் குறிப்புகள் - இராமநாதபுரம் மாவட்டச் செய்திகள்.  
====
# சர்வேசு சிங் யாதவ்

**சர்வேசு சிங் யாதவ்** ஒரு இந்திய அரசியல்வாதி மற்றும் 18 வது உத்தரபிரதேச சட்டமன்ற உறுப்பினர் ஆவார், சிர்சாகஞ்ச் சட்டமன்றத் தொகுதியின் சட்டமன்ற உறுப்பினர் ஆவார். இவர் சமாஜ்வாதி கட்சியை சேர்ந்தவராவார்
# சர்வேசு சிங் யாதவ்

## ஆரம்பகால வாழ்க்கை

சர்வேசு சிங் யாதவ் உத்திரபிரதேசத்தின் சிர்சாகஞ்சில் உள்ள பதேபூர் நசீர்பூர் கிராமத்தில் உதய்வீர் சிங் தலைமையிலான யாதவ் குடும்பத்தில் பிறந்தார்.
# சிர்சாகஞ்ச் சட்டமன்றத் தொகுதி

**சிர்சாகஞ்ச் சட்டமன்றத் தொகுதி** *(Sirsaganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சிர்சாகஞ்ச், பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சிர்சாகஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2012 | அரி ஓம் யாதவ் | rowspan=3 | சமாஜ்வாதி கட்சி |
| 2017 |  |  |  |
| 2022 | சர்வேசு சிங் யாதவ் |  |  |
# கோட்டூர் யானைகள் சரணாலயம் மற்றும் புனர்வாழ்வு மையம்

**கோட்டூர் யானைகள் சரணாலயம் மற்றும் புனர்வாழ்வு மையம்** (*Kottur Elephant Sanctuary and Rehabilitation Centre*) இந்தியாவின் கேரள மாநிலத்திலுள்ள திருவனந்தபுரம் மாவட்டத்தில் காப்புக்காடு அருகே அமைந்துள்ளது. இவ்விடம் யானைகள் சரணாலயமாகவும் அவற்றின் புனர்வாழ்வு மையமாகவும் உள்ளது. 2006-ஆம் ஆண்டில் ஒரு யானைகள் சரணாலயமாகத் தொடங்கப்பட்ட இதை, பன்னாட்டு தரத்திலான யானைகள் புனர்வாழ்வு மையமாக விரிவுபடுத்தும் திட்டத்தை கேரள அரசு 2019-ஆம் ஆண்டில் அறிவித்தது. இது உலகின் மிகப்பெரிய யானைகள் மறுவாழ்வு மையமாகும். இது இந்தியாவின் முதல் யானைகள் புனர்வாழ்வு மையம் ஆகும். சுமார் ₹105 கோடி மதிப்பீட்டுச் செலவில் கட்டப்பட்டது. இந்த மையம் 176 எக்டேர் வனப்பகுதியில் பரவியுள்ளது. முதலில் இங்கு 16 யானைகள் இருந்தன. பணிகள் முழுமையாக முடிந்த பிறகு, 50 யானைகள் வரை தங்க வைக்கும் திறன் கொண்டுள்ளது.
# கோட்டூர் யானைகள் சரணாலயம் மற்றும் புனர்வாழ்வு மையம்

## வரலாறு

2006 ஆம் ஆண்டில், கேரள வனத்துறை கோட்டூரில் ஒரு யானைகள் சரணாலயத்தை அமைக்க முடிவு செய்தது. வனத்துறையின் திட்டம் ஒரு யானைப் பூங்காவைக் கட்டுவதாகும். 2007 ஆம் ஆண்டில், இது நெய்யார் வனவிலங்கு சரணாலயத்தின் உயரமான நீர்நிலைப் பகுதிகளில் ஒரு யானைகள் புனர்வாழ்வு மையமாக மாற்றப்பட்டது. அந்த நேரத்தில், பழக்கப்படுத்தப்பட்ட மற்றும் காட்டு யானைகள் இரண்டையும் பொருத்தமான வாழ்விடத்தில் மறுவாழ்வு அளிப்பது, முதிய மற்றும் இளம் யானைகளுக்கு சிறப்புப் பாதுகாப்பு வழங்குவது, ஆராய்ச்சி மேற்கொள்வது மற்றும் அதை சுற்றுலாப் பயணிகளுக்கு ஏற்ற இடமாக மாற்றுவது போன்ற நோக்கங்களை வனத்துறை கொண்டிருந்தது.
# கோட்டூர் யானைகள் சரணாலயம் மற்றும் புனர்வாழ்வு மையம்

## வசதிகள்

முதலில் இருந்த 16 யானைகள் உட்பட 50 யானைகளுக்கு இடமளிக்கும் வசதிகள் இங்குள்ளன. 80 பாகன்களும் இங்கு தங்க முடியும். வனவிலங்குகளுக்குக் காட்டில் எளிதாகத் தண்ணீர் கிடைப்பதற்காக 441 நீர்த்தேக்கங்களும் மற்ற தடுப்பணைகளும் கட்டப்பட்டுள்ளன. 2020 ஆம் ஆண்டில், இந்த மையத்தை உலகின் மிகப்பெரிய யானைப் பராமரிப்பு மையமாக மேம்படுத்தும் ஒரு பகுதியாக, புதிய வசதிகளைக் கட்டுவதற்காக அரசாங்கம் 72 கோடி ரூபாயை ஒதுக்கியது. இதன் ஒரு பகுதியாக, யானைகள் தங்கள் இயற்கையான வாழ்விடத்தில் வாழ்வதற்கு ஏற்ற வகையில் எஃகுத் தூண்களாலும் எஃகு வலைகளாலும் சூழப்பட்ட ஐம்பது வாழ்விடங்கள், ஒரு யானை அருங்காட்சியகம், அதிநவீன வசதிகளுடன் கூடிய ஒரு கால்நடை மருத்துவமனை, இயற்கை ஆர்வலர்கள் மற்றும் மாணவர்களுக்கான ஒரு ஆராய்ச்சி மையம், பாகன்களுக்கான பயிற்சி மையம், பார்வையாளர்களுக்கான வசதிகள், நுழைவாயில் வளாகம், நிர்வாக அலுவலகம், தங்குமிடங்கள், விசாலமான மாநாட்டு மையம், திறந்தவெளி அரங்கம், பல்வேறு நீர்த்தேக்கங்கள், குட்டி யானைகளுக்கான பயிற்சி வசதிகள், யானைகளுக்கான உணவு சமைப்பதற்கான சமையலறை, உணவு வழங்கும் பகுதி, பழக்கப்படுத்தப்பட்ட யானைகள் உட்பட இறந்த யானைகளை தகனம் செய்வதற்கான பிரேதப் பரிசோதனை வசதி, யானைச் சாணத்திலிருந்து காகிதம் தயாரிக்கும் பிரிவு மற்றும் பாகன்கள் தங்கள் குடும்பத்தினருடன் தங்குவதற்கான குடியிருப்புகள் மற்றும் தங்குமிடங்கள் ஆகியவை திட்டமிடப்பட்டன. இந்த வசதிகளின் கட்டுமானம் பல்வேறு கட்டங்களாக நிறைவு செய்யப்பட்டு முதல் கட்டம் பிப்ரவரி 2021- ஆம் ஆண்டு பிப்ரவரி மாதத்தில் திறந்து வைக்கப்பட்டது.
# கோட்டூர் யானைகள் சரணாலயம் மற்றும் புனர்வாழ்வு மையம்

## ஈர்ப்புகள்

2021 ஆம் ஆண்டில், இந்த மையத்தில் 15 யானைகள் இருந்தன; அவற்றில் மிகவும் பழமையானது, சுமார் 1942 ஆம் ஆண்டு பிறந்ததும், முன்பு கும்கி யானையாக இருந்ததுமான கோட்டூர் சோமன் ஆகும். அப்போது குட்டி யானை ராசூவுக்கு சுமார் ஒரு வயது ஆகியிருந்தது.  
கோட்டூரில் உள்ள ஒரு முக்கிய ஈர்ப்பு யானை அணிவகுப்பு ஆகும். இது ஒவ்வொரு வார இறுதியிலும் நடத்தப்படுகிறது. அணிவகுப்பில் அனைத்து யானைகளும் பங்கேற்கின்றன. அனைத்து யானைகளும் ஒரு வரிசையில் அணிவகுத்துச் செல்கின்றன; ஒவ்வொரு யானையும் தனக்கு முன்னால் உள்ள யானையின் வாலைத் தனது தும்பிக்கையால் பிடித்துக்கொள்கிறது.. மூங்கில் படகு சவாரி மற்றும் கிழக்கும்மலப்பாறைக்குச் செல்லும் 3 கிலோமீட்டர் தொலைவு மலையேற்றம் ஆகியவை மற்றும் சில ஈர்ப்புகளாகும். நெய்யாறு வனவிலங்கு சரணாலயத்தின் கீழ் உள்ள மான் மறுவாழ்வு மையம் மற்றும் முதலைப் பூங்கா ஆகியவை இந்த மையத்திற்கு அருகில் அமைந்துள்ளன.
# மராரிக்குளம் வடக்கு

**மராரிக்குளம் வடக்கு** (*Mararikulam North*) என்பது இந்தியாவின் கேரளா மாநிலத்தில் உள்ள ஆலப்புழாவில் உள்ள ஒரு கிராம பஞ்சாயத்து ஆகும். தெற்கு கேரளாவின் வடக்கு முனையில் அரபிக்கடலின் கடற்கரையில் அமைந்துள்ளது.
# மராரிக்குளம் வடக்கு

## சொற்பிறப்பியல்

மராரிகுளம் என்ற பெயர், அந்தப் பகுதியில் உள்ள கோவிலின் பிரதான தெய்வமான சிவபெருமானின் பெயரிலிருந்து பெறப்பட்டது. அத்தெய்வம், காமதேவனின் எதிரியான மராரி என்ற வடிவத்தில் கோவிலில் வீற்றிருப்பதாக நம்பப்படுகிறது. காமதேவன் மரன் என்றும் அழைக்கப்படுகிறார். மேலும் மராரி என்பது அவனது அம்புகளில் ஒன்றின் பெயராகவும் உள்ளது.
# மராரிக்குளம் வடக்கு

## புவியியல்

தென்னிந்திய மாநிலமான கேரளாவின் தெற்குப் பகுதியில் மாராரிகுளம் வடக்கு அமைந்துள்ளது. இது அரபிக் கடலின் கடற்கரையில், கடல்மட்டத்திலிருந்து சராசரியாக 2.5 மீ (8 அடி) உயரத்தில் அமைந்துள்ளது.
# மராரிக்குளம் வடக்கு

## காலநிலை

இங்குள்ள காலநிலை வெப்பமண்டல வகையைச் சேர்ந்தது. சராசரி மாத வெப்பநிலை சுமார் 25 பாகை செல்சியசு ஆகும். கோடைக்காலம் பொதுவாக மார்ச்சு மாதத்தில் தொடங்கி மே மாதம் வரை நீடிக்கும், மேலும் இக்காலத்தில் வானிலை வெப்பமாகவும் ஈரப்பதமாகவும் இருக்கும். இப்பகுதிக்கு ஒரு வருடத்தில் இரண்டு பருவமழைக் காலங்கள் கிடைக்கின்றன; முதலாவது சூன் முதல் செப்டம்பர் வரையிலும், மற்றொன்று அக்டோபர் மற்றும் நவம்பர் மாதங்களிலும் பெய்கிறது. டிசம்பர் முதல் பிப்ரவரி வரையிலான மாதங்களில் காலநிலை வறண்டு காணப்படுவதைத் தவிர, குளிர்காலம் என்பது இங்கு பெரிய அளவில் இருப்பதில்லை.
# மராரிக்குளம் வடக்கு

## போக்குவரத்து

### விமானம்

அருகில் உள்ள விமான நிலையம் கொச்சி பன்னாட்டு விமான நிலையம் ஆகும். 75 கிலோமீட்டர் தொலைவில் இது அமைந்துள்ளது.
# மராரிக்குளம் வடக்கு

## போக்குவரத்து

### தொடருந்து

மராரிக்குளம் வடக்கு பகுதி தொடருந்து மூலம் நாட்டின் பல்வேறு பகுதிகளுடன் இணைக்கப்பட்டுள்ளது. மராரிக்குளம் இரயில் நிலையம் இங்கு அமைந்துள்ளது. அனைத்து உள்ளூர் இரயில்களும் (பயணிகள் இரயில்கள்) மற்றும் மூன்று விரைவு இரயில்களும் இங்கு நின்று செல்கின்றன. திருவிழா நிறுத்தம் இரயில் நிலையம் பஞ்சாயத்தின் வடக்கு எல்லைக்கு அருகில் அமைந்துள்ளது.
# மராரிக்குளம் வடக்கு

## போக்குவரத்து

### சாலை

முன்னர் தேசிய நெடுஞ்சாலை எண் 47 என்று அழைக்கப்பட்ட தேசிய நெடுஞ்சாலை எண் 66, மாராரிகுளம் வடக்கின் கிழக்கு எல்லையோரமாகச் செல்கிறது. பிரதான பேருந்து நிறுத்தம் காஞ்சிகுழி ஆகும். திருவிழை, கணிச்சுகுளங்கரா, எசு.என். கல்லூரி மற்றும் மாராரிகுளம் களித்தட்டு சந்திப்பு ஆகியவை தேசிய நெடுஞ்சாலையில் உள்ள மற்ற முக்கிய சந்திப்புகளாகும். ஆலப்புழா - துறைமுகம் கொச்சி கடற்கரை மாநில நெடுஞ்சாலை மற்றும் சேர்தலா-கணிச்சுகுளங்கரா-மாரைக்குளம் சந்தை சாலை ஆகியவையும் இந்த பஞ்சாயத்து வழியாகச் செல்கின்றன.
# தாதேபள்ளி சத்யநாராயண மூர்த்தி

**தாதேபள்ளி சத்யநாராயண மூர்த்தி** (*Tad S. Murty*) என்பவர் ஒரு கடல்சார் ஆய்வாளரும் சுனாமி நிபுணரும் ஆவார். 1937-2018 ஆம் ஆண்டு காலத்தில் இவர் வாழ்ந்தார். சுனாமி சங்கத்தின் முன்னாள் தலைவராக இருந்துள்ளார். ஒட்டாவா பல்கலைக்கழகத்தில்குடிசார் பொறியாளர் மற்றும் புவி அறிவியல் துறைகளில் துணைப் பேராசிரியராக பணியாற்றியுள்ளார். சிகாகோ பல்கலைக்கழகத்தில் கடல்சார்வியல் மற்றும் வானிலை அறிவியலில் முனைவர் பட்டம் பெற்றார். காமன்வெல்த் அறிவியல் மற்றும் தொழில் துறை ஆராய்ச்சி அமைப்பின் டாம் பீர் மற்றும் செக் குடியரசின் விளாடிமிர் செங்கு ஆகியோருடன் இணைந்து இயற்கை ஆபத்துகள் என்ற இதழின் இணை ஆசிரியராக இருந்துள்ளார்.
# தாதேபள்ளி சத்யநாராயண மூர்த்தி

## காலநிலை மாற்றம்

2007 ஆம் ஆண்டு காலநிலை மாற்றம் குறித்த அரசுகளுக்கிடையேயான குழுவின் மதிப்பாய்வில் இவர் பங்கேற்றார்.  
மூர்த்தி தன்னை ஒரு புவி வெப்பமடைதல் கொள்கைகளில் ஐயம் கொள்கிறவர் என்று தன்னைத் தானே வர்ணித்துக்கொண்டார். 2006 ஆம் ஆண்டு ஆகத்து மாதம் 17 ஆம் தேதியன்று அளித்த ஒரு நேர்காணலில், "நானே இத்துறையில் பணியாற்றத் தொடங்கும் வரை, புவி வெப்பமடைதல் குறித்த உறுதியான நம்பிக்கையுடன் ஆய்வைத் தொடங்கினேன். 1990-ஆம் ஆண்டுகளின் முற்பகுதியில், கனடாவின் மீன்வளம் மற்றும் பெருங்கடல்கள் துறை என்னிடம் ஒரு நிலைப்பாட்டறிக்கையைத் தயாரிக்கும்படி கேட்டபோது, நான் இக்கொள்கையின் மறுபக்கத்திற்கு மாறினேன்.நான் இந்தப் பிரச்சனையை தீவிரமாக ஆராயத் தொடங்கினேன், என்று கூறினார்." மேலும், "புவி வெப்பமடைதல் என்பது "மனிதகுலத்தின் மீது நிகழ்த்தப்படும் மிகப்பெரிய அறிவியல் புரளி என்றார். மனித மானுடவியல் செயல்பாடுகளால் புவி வெப்பமடைதல் இல்லை" என்றும் கூறினார். கியோட்டோ நெறிமுறை மற்றும் மானுடவியல் புவி வெப்பமடைதலின் அறிவியல் அடிப்படையை விமர்சித்து கனடா பிரதமர் ஸ்டீபன் ஆர்ப்பருக்கு 2006 ஆம் ஆண்டு திறந்த கடிதத்தை எழுதிய காலநிலை ஆராய்ச்சி மற்றும் தொடர்புடைய துறைகளைச் சேர்ந்த 60 அறிவியலாளர்களில் இவரும் ஒருவர்."  
2018 ஆம் ஆண்டில் இவர் காலமானார்.
# கூடத்தாயி சயனைடு கொலைகள்

**கூடத்தாயி சயனைடு கொலைகள்** (*Koodathayi cyanide killings*) என்பது கேரளத்தில் உள்ள கூடத்தாயில் நடந்த இயற்கைக்கு மாறான தொடர் மரணங்களாகும். இதில் 14 ஆண்டுகளில் நடந்த 6 மரும மரணங்கள் அடங்கும். 2019 ஆம் ஆண்டின் பிற்பகுதியில் குற்றங்கள் விசாரிக்கப்பட்டன. இந்தக் குற்றவியல் வழக்குகள் கேரளத்தில் ஊடகங்கள் மற்றும் பொது மக்களின் கணிசமான ஆர்வத்தை ஈர்த்தன, இறுதியில் ஜோலியம்மா ஜோசப் கைது செய்யப்பட்டார்.
# கூடத்தாயி சயனைடு கொலைகள்

## குற்றங்களின் காலக்கோடு

2002 ஆம் ஆண்டில், குற்றம் சாட்டப்பட்டவரின் மாமியார் அன்னம்மா தாமஸ் (வயது 57), நடைப்பயிற்சி முடித்து வீடு திரும்பிய பிறகு ஒரு குவளை தண்ணீர் குடித்தார். உடனடியாக, அவருக்கு உடல்நிலை சரியில்லாமல் போய், தலைசுற்றல் ஏற்பட்டது, இறுதியில் அவர் தரையில் சரிந்து விழுந்தார். அவர் மருத்துவமனைக்கு கொண்டு செல்லப்பட்டார், பின்னர் அவர் அங்கு இறந்துவிட்டார். அவருக்கு மாரடைப்பு ஏற்பட்டதாக மருத்துவர்கள் அறிவித்தனர்.  
2008 ஆம் ஆண்டில், அன்னம்மாவின் கணவரும் ஜோலியின் மாமனாருமான ஜான் தாமஸ் (வயது 66), மயங்கி விழுந்து இறந்தார். இரண்டு நிகழ்வுகளின்போதும் ஜோலி ஜோசப் நிகழ்விடத்தில் இருந்ததாகக் கூறப்படுகிறது.  
2011 ஆம் ஆண்டில், ஜோலியின் அப்போதைய கணவர் ரோய் தாமஸ் (வயது 40), இரவு உணவாக சோறு மற்றும் கொண்டைக் கடலை குழம்பை உண்ட பிறகு இறந்தார். உள்ளே பூட்டப்பட்ட குளியலறையில் அவர் இறந்து கிடந்தார். பிணக் கூறாவு அறிக்கையில் நஞ்சின் தடயங்கள் காணப்பட்டதால், நிதிச் சிக்கல்கள் காரணமாக நிகழ்ந்த தற்கொலை என்று முடிவுசெய்யப்பட்டது. ரோயின் தாய் மாமன் மேத்யூ மஞ்சயடில், பிணக் கூறாய்வு அறிக்கை மற்றும் ரோயின் இறப்புக்கான காரணம் குறித்து விசாரணை நடத்த வேண்டும் என்று கோரிக்கை விடுத்தார்.  
2014 ஆம் ஆண்டில், ஜோலி நஞ்சு கலந்த விஸ்கியைக் கொடுத்ததாகக் கூறப்பட்டத்தைத் தொடர்ந்து, மேத்யூ (வயது 68) மயங்கி விழுந்து இறந்துபோனார். இறந்த ரோய்க்கு ஷாஜு சக்கரியா என்ற உறவினர் உள்ளார்.  
அதே ஆண்டு (2014), ஷாஜுவின் இரண்டு வயது மகள் ஆல்பைன் ஷாஜு, "உணவு சிக்கி மூச்சுத் திணறல் ஏற்பட்டதால் " இறந்தாள்.  
2016 ஆம் ஆண்டில், ஆல்பினின் தாயார் சிலி ஷாஜுவுக்கு (வயது 41) ஜோலி ஒரு காளான் மாத்திரையைக் கொடுத்ததாகக் கூறப்படுகிறது, இது ஆற்றலை அளித்து, மனச்சோர்வை போக்க உதவும் என்று அவரை நம்பவைத்தார் என்று கூறப்படுகிறது சிறிது நேரத்திலேயே சிலி நிகழ்விடத்திலேயே இறந்தார்.  
2018 ஆம் ஆண்டில், ரோய் தாமசின் சகோதரரான ரோஜோ தாமஸ் கூடத்தாயிக்கு வந்து தொடர்ச்சியாக தகவல் அறியும் உரிமைச் சட்டத்தின் கீழ் பல மனுக்களைத் தாக்கல் செய்தார். அரசு மருத்துவமனையிலிருந்து, தன் சகோதரரின் பிணக்கூறு ஆய்வு அறிக்கையின் நகலைப் பெற்றார். "அந்த அறிக்கையைப் படித்தபோது, ஜோலி தங்களிடம் தவறான தகவல்களைக் கூறியுள்ளார் என்பதைக் கண்டுபிடித்தார். ஜோலி தங்களிடம் பிற்பகல் 3.30 மணிக்கு உணவு சாப்பிட்டதாகவும், அதன் பிறகு எதுவும் சாப்பிடவில்லை என்று கூறியிருந்தார். ஆனால், பிணக் கூறாய்வு அறிக்கையில், இரவு 8.30 மணிக்கு அவர் சோறும் கொண்டைக் கடலைக் குழம்பும் சாப்பிட்டதாகத் தெளிவாக்க் குறிப்பிட்டுள்ளது," என்று குடும்ப நண்பர் முகமது பாவா கூறினார். "கடுமையான சயனைடு நஞ்சு சில நொடிகளில் மரணத்தை விளைவிக்கும். உடலில் சயனைடு சேர்வதில்லை, எனவே மெதுவான மரண வழக்குகளில் இது காணப்படுவது அரிது," என்று கொச்சியில் உள்ள அமிர்தா மருத்துவ அறிவியல் நிறுவனத்தின் தடயவியல் மருத்துவம் மற்றும் நச்சுயியல் துறைத் தலைவர் டாக்டர் வி.வி. பிள்ளை விளக்கினார்.
# கூடத்தாயி சயனைடு கொலைகள்

## சந்தேக மனிதர்கள்

2019 ஆம் ஆண்டு கைது செய்யப்பட்டபோது 47 வயதாக இருந்த ஜாலி ஜோசப், தான் திருமணம் செய்து கொண்ட குடும்பத்தைச் சேர்ந்த ஆறு பேரைக் கொலை செய்த வழக்கில் ஐயத்திற்கு உரியவராக இருந்தார். ராய்தாமசின் சகோதரியான ரெஞ்சி தாமஸ்தான், இயற்கைக்கு மாறான ஆறு மரணங்கள் குறித்து காவல்துறைக்கு புகார் அளித்தார். அந்த விசாரணையே ஜோலி ஜோசப்பிடம் கொண்டு சென்றது. அக்டோபர் 2019 இல் கைது செய்யப்பட்டதைத் தொடர்ந்து, மேற்கூறிய ஆறு பேரையும் சயனைடைப் பயன்படுத்தியதி கொன்றதாக ஜோலி ஒப்புக்கொண்டார். எம். எஸ். மேத்யூ, பிரஜி குமார் ஆகியோரின் உதவியுடன் அவர் சயனைடைப் பெற்றதாகக் கூறப்படுகிறது. பின்னர் அவர்களும் கைது செய்யபட்டனர்.
# கூடத்தாயி சயனைடு கொலைகள்

## சந்தேக மனிதர்கள்

### ஜோலி ஜோசப்

ஜோலி இடுக்கி மாவட்டம் கட்டப்பனையைச் சேர்ந்தவர், கல்லூரியில் முதலாமாண்டில் படிப்பை பாதியில் நிறுத்தியவர். அவர் தன் முதல் கணவர் ரோய் தாமசை 1997 இல் மணந்தார். ஜோலிக்கும் ரோய்க்கும் இப்போது 19 மற்றும் 24 வயதுடைய இரண்டு மகன்கள் உள்ளனர். அவரது அண்டை வீட்டுக்காரரின் கூற்றுப்படி, ஜோலி தான் ஒரு எம்.காம் பட்டதாரி என்றும், கோழிக்கோடு என்.ஐ.டி இல் பணிபுரிவதாகவும் சக கிராம மக்களிடம் பொய் சொல்லியுள்ளார். அவர் போலி வேலைக்குச் சென்றபோது, அவர் நாள்தோறும் வெளியே சென்ற இடங்கள் குறித்த விவரங்கள் நிச்சயமற்றதாகவே இருந்தன. 2011 ஆம் ஆண்டில், அவரது கணவர் ரோய் தாமஸ் மருமமான சூழ்நிலையில் இறந்தார். 2016 இல் ஷாஜு சக்கரியாவின் மனைவி இறந்ததைத் தொடர்ந்து, ஜோலி ஷாஜுவை மணந்தார். ஜோலியை அறிந்தவர்கள் அவரை "மகிழ்ச்சியான, நட்பான, குதூகலமான, பக்தியானவர்" என்று வருணித்தனர்.
# கூடத்தாயி சயனைடு கொலைகள்

## சந்தேக மனிதர்கள்

### எம். எஸ். மேத்யூ

காவல்துறையினரின் கூற்றுப்படி, ஜோலியின் தூரத்து உறவினரும் காதலருமான நகைக்கடை ஊழியர் மேத்யூதான் ஜோலிக்கு சயனைடை வழங்கியவர். அவர் இரண்டு பாட்டில் மதுபானமும் 5,000 ரூபாயும் கொடுத்து பிரஜி குமாரிடம் இருந்து சயனைடைப் பெற்றதாகக் காவல்துறையிடம் தெரிவித்ததாகக் கூறப்படுகிறது. ஜோலி தனது வீட்டிற்கு அருகில் வரும் தெரு நாயைக் கொல்ல தன்னிடம் சயனைடு கேட்டதாக மேத்யூ கூறுகிறார்.
# கூடத்தாயி சயனைடு கொலைகள்

## சந்தேக மனிதர்கள்

### பிரஜி குமார்

பிரஜி குமார் ஒரு பொற்கொல்லர், அவர்தான் எம். எஸ். மேத்யூவுக்கு சயனைடை கொடுத்ததாகக் கூறப்படுகிறது. எலிகளைக் கொல்ல நஞ்சு வாங்கப்பட்டதாகக் கருதியதாக அவர் கூறினார்.
# கூடத்தாயி சயனைடு கொலைகள்

## பரவலர் பண்பாட்டில்

ஆண்டனி பெரும்பாவூர் தனது அடுத்த திரைப்படம் கூடத்தாயி நிகழ்வை அடிப்படையாகக் கொண்டது என்றும், அதில் மோகன்லால் கதாநாயகனாக நடிக்கிறார் என்றும் அறிவித்தார். அதே சமயம், நடிகை டினி டேனியல், அதே தலைப்பில் தான் நடிக்கும் புதிய திரைப்படத்தின் சுவரிதழை சமூக ஊடகங்கள் வழியாக வெளியிட்டார்; அதில் அவர் ஜோலி ஜோசப் கதாபாத்திரத்தில் நடிப்பதாக தெரிவித்தார்.  
மலையாள பொழுதுபோக்கு தொலைக்காட்சி அலைவரிசைகள், சட்டச் சிக்கல்களைத் தவிர்ப்பதற்காக, ஒரே கதையையே வெவ்வேறு கதை சொல்லும் முறைகளைப் பயன்படுத்தித் தங்கள் தொடர்களில் ஒளிபரப்பி வருகின்றன.  
2019 நவம்பரில், கைரளி தொலைக்காட்சி கூடத்தாயி வழக்கை அடிப்படையாகக் கொண்ட ஒரு தொடரை வெளியிட்டது. அந்தத் தொடரில், மனப் பிறழ்வு கொண்ட ஒரு பெண்ணான டாலி என்ற கதாபாத்திரத்தில் நடிகை திவ்யா ஸ்ரீதர் நடித்திருந்தார். கூடத்தாயி நிகழ்வை சித்தரித்த முதல் மலையாளத் தொலைக்காட்சித் தொடர் *கிருத்யம்* ஆகும்.  
2019 திசம்பரில், சோனி தொலைக்காட்சியின் *கிரைம் பெட்ரவுல்* என்னும் குற்றத் தொடரில் கூடத்தாயி நிகழ்வை அடிப்படையாகக் கொண்ட 3 அத்தியாயங்கள் ஒளிபரப்பாயின.  
2020 ஆம் ஆண்டில், தொடர் கொலை நிகழ்வை அடிப்பயையாகக் கொண்டு *கூடத்தாயி* என்ற மலையாள தொலைக்காட்சித் தொடர் ஃப்ளவர்ஸ் டிவியில் ஒளிபரப்பப்பட்டது. அந்தத் தொடரில் நடிகை முக்தா மலையாளக் கொலையாளி வேடத்தில் நடித்தார். மல்லிகா சுகுமாரன், கொல்லம் துளசி, தயானா ஹமீத் போன்ற நடிகர்கள் அந்தத் தொடரில் மற்ற கதாபாத்திரங்களில் நடித்தனர்.  
2020 செப்டம்பர் 7 அன்று, சுபாட்டிபை நிறுவனம் அந்தக் கொலைகளை அடிப்படையாகக் கொண்டு பத்திரிகையாளர் சசிகுமார் விவரித்த " *டெத், லைஸ் & சயனைடு"* என்ற பத்து அத்தியாயங்களைக் கொண்ட அசல் பாட்காஸ்டை சுபாட்டிபை அறிமுகப்படுத்தியது.  
2023 திசம்பர் 22 அன்று, நெற்ஃபிளிக்சு இந்த வழக்கை அடிப்படையாகக் கொண்டு *கறி &amp;amp; சயனைடு: தி ஜோலி ஜோசப் கேஸ்* என்ற ஆவணப்படத்தை வெளியிட்டது. இதை ஷாலினி உஷாதேவி எழுத, கிறிஸ்டோ டோமி இயக்கினார்.  
மிதுன் மானுவல் தாமஸ் இயக்கி ஜியோஹாட்ஸ்டாரில் வெளியாகவிருக்கும் *அனலி* என்ற வலைத் தொடர் இந்த வழக்கை அடிப்படையாகக் கொண்டது என்று கூறப்படுகிறது. இதில் நிகிலா விமல், லியோனா லிஷோய் ஆகியோர் முக்கிய வேடங்களில் நடிக்கின்றனர்.
# எத்தில் லாக்டேட்டு

**எத்தில் லாக்டேட்டு** (*Ethyl lactate*) என்பது C<sub>5</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>CH(OH)CO<sub>2</sub>CH<sub>2</sub>CH<sub>3</sub> என்ற அமைப்பு வாய்ப்பாட்டாலும் இதை அடையாளப்படுத்தலாம். லாக்டிக் அமில எத்தில் எசுத்தர் என்ற பெயராலும் இச்சேர்மத்தை அழைக்கலாம். லாக்டிக் அமிலத்தின் எத்தில் எசுத்தராக இச்சேர்மம் வகைப்படுத்தப்படுகிறது. ஒரு நிறமற்ற திரவமான இச்சேர்மம் ஒரு நாற்தொகுதி மைய எசுத்தராகும். இயற்கையாகப் பெறப்படுவதால், ஒற்றை ஆடியெதிர் உருவாக எளிதில் கிடைக்கிறது. எத்தில் லாக்டேட்டு பொதுவாக ஒரு கரைப்பானாகப் பயன்படுத்தப்படுகிறது. உயிரிச்சிதைவுக்கு உள்ளாகக்கூடியதாகக் கருதப்படும் இதை நீரால் கழுவக்கூடிய ஒரு கொழுப்பு நீக்கியாகப் பயன்படுத்தலாம். ஒயின், கோழி இறைச்சி மற்றும் பல்வேறு பழங்கள் உட்பட பலவிதமான உணவுகளில் இயற்கையாகவே எத்தில் லாக்டேட்டு குறைந்த அளவில் காணப்படுகிறது. எத்தில் லாக்டேட்டு நீரிய நிலையில் இருக்கும்போது, இதன் வாசனை இலேசானதாகவும், வெண்ணெய் மற்றும் பாலேடு போன்றதாகவும், பழம் மற்றும் தேங்காயின் குறிப்புகளுடனும் இருக்கும்.
# எத்தில் லாக்டேட்டு

## தயாரிப்பு

எத்தில் லாக்டேட் உயிரியல் மூலங்களிலிருந்து உற்பத்தி செய்யப்படுகிறது. மேலும் லாக்டிக் அமிலத்தின் மூலமாக இருக்கும் உயிரினத்தைப் பொறுத்து, அது லீவோ (எசு) வடிவமாகவோ அல்லது டெக்சுட்ரோ (ஆர்) வடிவமாகவோ இருக்கலாம். உயிரியல் மூலங்களிலிருந்து பெறப்படும் பெரும்பாலான எத்தில் லாக்டேட்டு, எத்தில் (−)-L-லாக்டேட்டு (எத்தில் (S)-லாக்டேட்டு) ஆகும். எத்தில் லாக்டேட்டு பெட்ரோலிய வேதிப்பொருட்களிலிருந்தும் தொழில்துறை ரீதியாக உற்பத்தி செய்யப்படுகிறது. மேலும் இந்த எத்தில் லாக்டேட்டு லீவோ மற்றும் டெக்சுட்ரோ வடிவங்களின் கண்ணாடி பிம்பக் கலவையைக் கொண்டுள்ளது.
# எத்தில் லாக்டேட்டு

## பயன்பாடுகள்

இரண்டு ஆடி எதிர் உருக்களும் இயற்கையில் காணப்படுவதாலும், எத்தில் லாக்டேட்டு எளிதில் மக்கும் தன்மை கொண்டிருப்பதாலும், இச்சேர்மம் ஒரு பசுமை கரைப்பான் என்று கருதப்படுகிறது. எத்தில் லாக்டேட்டும் இதன் நீர்க்கரைசல்களும் கரிமத் தொகுப்பு வினைகளுக்கான நிலையான ஊடகங்களாகப் பயன்படுத்தப்படுகின்றன. ஒப்பீட்டளவில் குறைந்த நச்சுத்தன்மை காரணமாக, எத்தில் லாக்டேட்டு பொதுவாக மருந்துத் தயாரிப்புகள், உணவு சேர்க்கைகள் மற்றும் நறுமணப் பொருட்களில் பயன்படுத்தப்படுகிறது. எத்தில் லாக்டேட்டு நைட்ரோசெல்லுலோசு, செல்லுலோசு அசிடேட்டு மற்றும் செல்லுலோசு ஈதர்களுக்கான கரைப்பானாகவும் பயன்படுத்தப்படுகிறது.
# சந்திரஹரி

**சந்திரஹரி** (*Chandrahari*) என்பது இந்தியாவின் தமிழ்நாட்டில் கே. எசு. மணி இயக்கத்தில் 1941 ஆம் ஆண்டு வெளியான ஒரு தமிழ் மொழித் திரைப்படமாகும். இத்திரைப்படத்தில் என். எஸ். கிருஷ்ணன் மற்றும் டி. ஏ. மதுரம் ஆகியோர் நடித்துள்ளனர்.
# சந்திரஹரி

## கதை

ஒருபோதும் பொய் சொல்லாத அரசர் அரிச்சந்திரனின் புகழ்பெற்ற கதையின் ஒரு பகடி ஆகும். இந்தக் கதையின் முக்கிய கதாபாத்திரமான சந்திரஹரி என்ற அரசர், ஒருபோதும் உண்மையைப் பேச மாட்டார். விசுவாசி முனிவர், சந்திரஹரியை உண்மை பேச வைப்பதாக யமனுக்கு சவால் விடுகிறார். அவர் தேவலோகத்தை விட்டு 9000 தங்கக் காசுகளுடன் பூமிக்கு வருகிறார். அந்தத் தொகையை 10,000 ஆக மாற்றுவதற்காக, தன்னிடம் 1000 தங்கக் காசுகள் தருமாறு சந்திரஹரியிடம் கேட்கிறார். தன்னிடம் ஒரு பைசா கூட இல்லை என்று அரசர் கூறுகிறார். முனிவர் அந்த 9000 காசுகளையும் அரசருக்குக் கடனாகக் கொடுத்துவிட்டுச் செல்கிறார். ஒரு நாள் இரவு ரோந்துப் பணியின் போது, அரசர் ஒரு குடிசையில் இரண்டு பெண்களைச் சந்தித்து அவர்களிடம் தவறாக நடந்துகொள்கிறார். இந்தச் சம்பவத்தைப் பற்றி அறிந்த முனிவர், அந்தப் பெண்களைத் திருமணம் செய்துகொள்ளுமாறு அரசரிடம் கோருகிறார். அரசர் தனது இராச்சியத்தைத் துறந்துவிட்டு, தனது மனைவியுடனும் மகனுடனும் வெளியேறுகிறார். முனிவர் இராச்சியத்தைக் கைப்பற்றுகிறார். பல சிக்கல்கள் தொடர்கின்றன, இறுதியில் அரசர் வெற்றி பெறுகிறார். முனிவர் எல்லாவற்றையும் மீண்டும் இயல்பு நிலைக்குக் கொண்டு வருகிறார்.
# சந்திரஹரி

## நடிகர்கள்

இந்தப் பட்டியல் பாடல் புத்தகத்திலிருந்து எடுக்கப்பட்டது  
- என். எஸ். கிருஷ்ணன் சந்திரஹரியாக
- டி. ஏ. மதுரம் மதிச்சந்திரயை
- காகா இராதாகிருஷ்ணன் தாசதேவனாக
- சி. பி. கிட்டன் சத்தியகீர்த்தியாக
- எல். நாரயண ராவ் ஈசா நட்சத்திரனாக
- பி.ஜி. குப்புசாமி சிசுட்டவசியாக
- எம். திருவேங்கடம் மித்ரவாசுவாக  
- நரசிம்மாச்சாரி கண்டகாலனாக
- கமலம் கண்டகாலியாக
- சங்கர மூர்த்தி சிவனாக
- வேலு பிள்ளை யமனாக
- லட்சுமி நாராயணன் பாகுவீராக
- பாபுஜி பெண் நடனக் கலைஞராக
- லலிதா பெண் நடனக் கலைஞராக
# சந்திரஹரி

## விமர்சனம்

திரைப்பட வரலாற்றாசிரியர் ராண்டார் கை "நகைச்சுவையான, நையாண்டி கலந்த வசனங்களுக்காகவும், முக்கிய கதாபாத்திரங்களாக நடித்த என்.எஸ்.கே மற்றும் மதுரம் ஆகியோரின் நடிப்பிற்காகவும் இந்தத் திரைப்படம் நினைவுகூரப்படுகிறது என 2014-ஆம் ஆண்டில் எழுதினார்.
# காசுகஞ்ச் சட்டமன்றத் தொகுதி

**காசுகஞ்ச் சட்டமன்றத் தொகுதி** *(Kasganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. காசுகஞ்ச், ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காசுகஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | மான் பால் சிங் | இந்திய தேசிய காங்கிரசு</br> |  |
| 1977 | நெட் ராம் சிங் | ஜனதா கட்சி |  |
| 1980 | மான் பால் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1989 | கோவர்தன் சிங் | ஜனதா தளம் |  |
| 1991 | நெட் ராம் சிங் | பாரதிய ஜனதா கட்சி</br> |  |
| 1993 | கல்யாண் சிங் | rowspan=2 | பாரதிய ஜனதா கட்சி</br> |
| 1996 | நெட் ராம் சிங் |  |  |
| 2002 | மான் பால் சிங் | சமாஜ்வாதி கட்சி</br> |  |
| 2007 | அசுரத்துல்லா | பகுஜன் சமாஜ் கட்சி |  |
| 2012 | மான் பால் சிங் | சமாஜ்வாதி கட்சி</br> |  |
| 2017 | தேவேந்திர சிங் ராச்புத் | rowspan=2 | பாரதிய ஜனதா கட்சி</br> |
| 2022 |  |  |  |
# வில்லியம் ஜேம்ஸ் பார்க் இயூம்

**வில்லியம் ஜேம்ஸ் பார்க் இயூம்** (**CMG**) (ஆங்கிலம்: மலாய்: *William James Parke Hume*) (25 சனவரி 1866 - 1952) என்பவர் பிரித்தானிய குடியேற்ற நிர்வாகி; மலாயா, பேராக் மாநிலத்தின் 10-ஆவது; 13-ஆவது பிரித்தானிய முதல்வர்; மலாயா கூட்டமைப்பு மாநிலங்களின் தணிக்கைத் துறை முதல் தலைவர் ஆவார்.  
மலாயா, பேராக் மாநிலத்தின் பிரித்தானிய முதல்வராக இரண்டு முறை பணியாற்றியதற்காகவும்; மலாயாவின் சுங்கத்துறை மற்றும் நிதித்துறைகளில் முக்கியப் பணிகளை மேற்கொண்டதற்காகவும் இவர், மலேசிய வரலாற்றில் நன்கு அறியப்படுகிறார்.  
இவரின் பெயரில் பேராக் மாநிலத்தின் தலைநகரமான ஈப்போவில் ஒரு முதன்மைச் சாலைக்கு **இயூம் சாலை** *(Hume Street)* என்று பெயர் சூட்டப்பட்டு உள்ளது. தற்போது இயூம் சாலை என்பது மஸ்ஜீத் சாலை (மலாய்: *Jalan Masjid*; ஆங்கிலம்: *Mosque Street*) என்று பெயர் மாற்றம் செய்யப்பட்டு உள்ளது.
# வில்லியம் ஜேம்ஸ் பார்க் இயூம்

## வாழ்க்கை

இவர் இலங்கையின், மட்டக்களப்பில் 1866 சனவரி 25-ஆம் தேதி பிறந்தார். தந்தையின் பெயர் வில்லியம் வாக்கர் இயூம் (1826-1897) *(William Walker Hume);* தாயாரின் பெயர் என்றிட்டா மரியன் கெல்லி *(Henrietta Marion Kelly).*
# வில்லியம் ஜேம்ஸ் பார்க் இயூம்

## பதவிகள்

கோலாலம்பூரின் தணிக்கைத் துறை அலுவலகத்தின் தலைமைத் தணிக்கையாளர் *(Kuala Lumpur Chief Auditorl)* எனும் பதவிக்கு பதிலாக உருவாக்கப்பட்ட மலாயா கூட்டமைப்பு மாநிலங்களின் தணிக்கைத் தலைவர் *(Federated Malay States Auditor General)* பதவிக்கு முதல் தலைமைத் தணிக்கையாளராக வில்லியம் இயூம் நியமிக்கப்பட்டார். இவர் மலாயா பொதுச் சேவையில் *(Malayan Civil Service)* சேர்ந்து, பேராக்கின் முதல் பிரித்தானிய முதல்வராக மாறுவதற்கு முன்பு மலாயா மாநிலங்களின் பல்வேறு அரசு பதவிகளில் பணியாற்ற நியமிக்கப்பட்டார்.
# வில்லியம் ஜேம்ஸ் பார்க் இயூம்

## பதவிகள்

### பதவிகளின் பட்டியல்

1. கிந்தா மாவட்ட நில வருவாய் அதிகாரி
1. பேராக் பிரித்தானிய செயலாளர் (1906)
1. மலாயா கூட்டமைப்பு மாநிலங்கள் மற்றும் நீரிணைக் குடியேற்றங்களின் தணிக்கையாளர் (1906-1911)
1. பேராக் பிரித்தானிய முதல்வர் (9 ஆகத்து 1912 - 12 ஆகத்து 1912)
1. மலாயா வணிகம் மற்றும் சுங்கத்துறை ஆணையர் (1912 - 1920)
1. பேராக் பிரித்தானிய முதல்வர் (29 சூன் 1920 - 13 சூலை 1921)
# தேவேந்திர சிங் ராச்புத்

**தேவேந்திர சிங் ராஜ்புத்** *(Devendra Singh Rajput)* ஓர் இந்திய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். அவர் உத்தரப் பிரதேசத்தின் காசுகஞ்ச் சட்டமன்றத் தொகுதியின் சட்டமன்ற உறுப்பினராகவும் பதவி வகிக்கிறார். அவர் 2017 தேர்தலில் போட்டியிட்டு வெற்றி பெற்றார்.
# தேவேந்திர சிங் ராச்புத்

## சர்ச்சை

காசுகஞ்ச் மாவட்டத்தில் உள்ள ஒரு நீதிமன்றம், 2010 ஆம் ஆண்டு தொடர்பான ஒரு குற்ற வழக்கில் தேவேந்திர சிங் ராஜ்புத் மற்றும் அவரது கூட்டாளி கௌஷல் ஆகியோரை குற்றவாளிகள் எனத் தீர்ப்பளித்தது. இருப்பினும், அதே நீதிமன்றம் இருவரையும் ஒரு வருட காலத்திற்கு நன்னடத்தை அடிப்படையில் விடுவிக்க உத்தரவிட்டதுடன், தீர்ப்பு வழங்கப்பட்ட நாளிலிருந்து 10 நாட்களுக்குள் மாவட்ட நன்னடத்தை அதிகாரி முன் தலா ஒரு லட்சம் ரூபாய் பிணைப்பத்திரம் தாக்கல் செய்யுமாறும் அவர்களுக்கு உத்தரவிட்டது. "நல்ல நடத்தை மற்றும் அமைதியைப் பேணுதல்" என்ற அடிப்படையில் இருவரும் பிணையில் விடுவிக்கப்பட்டனர். சோக்கே லால் என்பவர் வாங்கிய ஒரு கடை தொடர்பான தகராறில் அவரைத் தாக்கியதாகக் குற்றம் சாட்டப்பட்டது. இவர்கள் மீது இந்திய தண்டனைச் சட்டப் பிரிவுகள் 323 (தானாக முன்வந்து காயம் ஏற்படுத்துதல்), 325 (தானாக முன்வந்து கடுமையான காயம் ஏற்படுத்துதல்), 504 (அமைதிக்கு பங்கம் விளைவிக்கும் நோக்கத்துடன் வேண்டுமென்றே அவமதித்தல்) மற்றும் 506 (குற்றவியல் மிரட்டல்) ஆகியவற்றின் கீழ் வழக்கு பதிவு செய்யப்பட்டது. மூவர் மீதும் சனவரி 25, 2010 அன்று குற்றப்பத்திரிகை தாக்கல் செய்யப்பட்டது.
# தேவேந்திர சிங் ராச்புத்

## அரசியல் வாழ்க்கை

2022 ஆம் ஆண்டில் ராஜ்புத் காசுகஞ்ச் சட்டமன்றத் தொகுதியில் போட்டியிட்டு வென்றார். தனது நெருங்கிய போட்டியாளரான சமாஜ்வாடி கட்சியைச் சேர்ந்த மான் பால் சிங்கை 46,265 வாக்குகள் வித்தியாசத்தில் வென்றார்.
# மனிசா சிங் (இந்திய அமெரிக்கர்)

**மனிசா சிங்** (*Manisha Singh*) ஒர் அமெரிக்க வழக்கறிஞரும் அரசாங்க அதிகாரியும் ஆவார். 1971 ஆம் ஆண்டில் இவர் பிறந்தார். 2021 ஆம் ஆண்டு சனவரி மாதம் 20 ஆம் தேதி வரை அமெரிக்க அதிபர் டிரம்ப் நிர்வாகத்தில் பொருளாதார மற்றும் வணிக விவகாரங்களுக்கான உதவி வெளியுறவுச் செயலாளராகப் பணியாற்றினார். இதற்கு முன்னர், இவர் பொருளாதார வளர்ச்சி, எரிசக்தி மற்றும் சுற்றுச்சூழல் துறைக்கான தற்காலிக துணை வெளியுறவுச் செயலாளராகவும் பணியாற்றினார். 2020 ஆம் ஆண்டு ஏப்ரல் மாதத்தில் அதிபர் டொனால்ட் டிரம்ப், மனிசா சிங்கை பொருளாதார ஒத்துழைப்பு மற்றும் மேம்பாட்டு அமைப்பிற்கான அடுத்த அமெரிக்கப் பிரதிநிதியாக, தூதர் தகுதியுடன் பரிந்துரைக்கவிருப்பதாக அறிவித்தார். 2021 ஆம் ஆண்டு சனவரி மாதம் 3 ஆம் தேதியன்று, அமெரிக்க மேல்சட்டசபை விதி XXXI, பத்தி 6-இன் கீழ் பரிந்துரை அதிபருக்கே திருப்பி அனுப்பப்பட்டது.
# மனிசா சிங் (இந்திய அமெரிக்கர்)

## ஆரம்பகால வாழ்க்கையும் கல்வியும்

மனிசா சிங் இந்தியாவில் உள்ள பந்த்நகரில் பிறந்தார். புளோரிடாவின் லேக் ஆல்ஃபிரடில் வளர்ந்தார். அங்கு இவரது தந்தை புளோரிடா பல்கலைக்கழகத்தில் பேராசிரியராக இருந்தார். மனிசா சிங்கிற்கு ஒரு சகோதரியும் உள்ளார். ஆபர்ன்டேல் உயர்நிலைப் பள்ளியில் படிக்கும்போது, மனிசா சிங் ஒரு பள்ளிப் பயணத்தின் போது நாடாளுமன்ற உறுப்பினர் ஆண்டி அயர்லாந்தை சந்தித்தார். சிங் மியாமி பல்கலைக்கழகத்தில் அரசியல் அறிவியலில் இளங்கலைப் பட்டம் பெற்றார். பின்னர் புளோரிடா பல்கலைக்கழகத்தில் உள்ள ஃபிரெட்ரிக் இயி. லெவின் சட்டக் கல்லூரியில் சட்ட முனைவர் பட்டமும், அமெரிக்கன் பல்கலைக்கழகத்தில் உள்ள வாசிங்டன் சட்டக் கல்லூரியில் பன்னாட்டு சட்ட ஆய்வுகளில் முதுகலை சட்டப் பட்டமும் பெற்றார்.